《婚礼述》
明代·黎民表

九叶当阳日，同时表震良。剪圭元绍诵，归妹肇称商。

乾象瞻双丽，天机俨七襄。凤轮停月驭，龙戟导霞妆。

羔雁咸遵古，芝兰始毓芳。金枝相隐映，银榜迭辉光。

率舞康庄溢，倾心盛典扬。卿云歌八百，千载赞隆昌。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。